जॉन विक

चरित्र

जॉन विक फिल्म श्रृंखला में इस चरित्र को कियानू रीव्स द्वारा निभाई गया है। बेलारूस में जर्दानी जोवानोविच के नाम से जन्मा विक एक अनाथ था, जिसे तारासोव रूसी माफिया द्वारा अपना लिया गया, और एक हत्यारे के रूप में पाला गया। यह एक हत्यारे के रूप में उसकी निर्ममता थी, जिसके कारण उसे बाबा यागा, बूगीमैन जैसे कई नामों से संदर्भित किया जाने लगा। पहली फिल्म की शुरुआत में, वह तरासोव रूसी माफिया से सेवानिवृत्त होने के बाद, पांच साल तक निष्क्रिय रहा। चरित्र और फ्रैंचाइज़ी को "८० के दशक की डरावनी फ्रेंचाइजियों के आधुनिक, एक्शन-ओरिएंटेड समतुल्य" के बराबर, और "केंद्रीय बूगीमैन चरित्र" के रूप में वर्णित किया जाता रहा है, जिसे मारा नहीं जा सकता है। उसके द्वारा अब तक कुल ३०६ लोगों की हत्या के बारे में भी बताया जाता है, जो जेसन वोर्हेस और माइकल मायर्स, दोनों द्वारा की गयी हत्याओं के जोड़ से भी अधिक है।

जॉन विक (२०१४)

जब एक गैंगस्टर का बेटा उसकी कार चुराकर उसके कुत्ते को मार देता है, तो पूर्व-हिटमैन जॉन विक इसका बदला लेने के लिए उसकी पूरी गैंग से भिड़ जाता है।
जॉन विक का विकास २०१२ में शुरू हुआ था। मई २०१३ में, कियानू रीव्स को शीर्षक चरित्र निभाने के लिए चुना गया था। प्रधान फोटोग्राफी २५ सितम्बर २०१३ से शुरू हुई और २० दिसम्बर २०१३  तक चली।

जॉन विक: चैप्टर २ (२०१७)

अपने पुराने जीवन में लिए गए एक ऋण को चुकाने के लिए जॉन विक एक लक्ष्य को मारता है, जिसे मारने की उसे वैसे कोई इच्छा नहीं थी, और फिर उसे उसके प्रायोजक के हाथों विश्वासघात का सामना करना पड़ता है।
फिल्म की घोषणा फरवरी २०१५ में हुई थी। प्रधान फोटोग्राफी २६ अक्टूबर २०१५ को शुरू हुई थी। फिल्म १० फरवरी २०१७ को रिलीज़ हुई।

जॉन विक: चैप्टर ३ - पैराबेलम (२०१९)

जॉन विक अपनी जान बचाकर भाग रहा है, क्योंकि उसके ऊपर वैश्विक १४ मिलियन डॉलर का खुला अनुबंध रखा गया है, और उसने एक केंद्रीय नियम को तोड़ा है: कॉन्टिनेंटल होटल के भीतर किसी की   जान ली है। पीड़ित हाई टेबल का सदस्य था, जिसने उस खुले अनुबंध का आदेश दिया था। जॉन को तुरंत ही मार दिया जाना था, लेकिन कॉन्टिनेंटल का प्रबंधक, विंस्टन उसका "बहिष्कार" - सदस्यता रद्द, सभी सेवाओं से प्रतिबंधित और अन्य सदस्यों से अलग करने से पहले उसे एक घंटे की अवधि देता है। जॉन जीवित रहने के लिए सेवा उद्योग का उपयोग करता है और लड़ते हुए न्यूयॉर्क नगर से बाहर निकलता है।
अक्टूबर २०१६ में, स्टेल्स्की ने तीसरी फिल्म के विकास की घोषणा की। फिल्म का निर्माण २०१८ की शुरुआत में शुरू हुआ।

जॉन विक: चैप्टर ४ (२०२१)

मई २०१९ में, जॉन विक: चैप्टर 3 - पैराबेलम की रिलीज़ से पहले ही चाड स्टेल्स्की ने एक रेडिट "आस्क मी एनीथिंग" थ्रेड पर पुष्टि की कि एक और फिल्म के लिए चर्चा हुई है, और वह इस परियोजना में शामिल होंगे, अगर यह थ्रीक्वेल सफल रहा तो। कियानू रीव्स ने भी कहा कि वह तब तक सीक्वल बनाते रहेंगे, जब तक कि ये फिल्में असफल नहीं होने लगती। लायंसगेट ने जॉन विक ३ के शुरुआती सप्ताह के दौरान २१ मई २०२१ की रिलीज़ तिथि के साथ फिल्म की आधिकारिक घोषणा की।

बैलेरीना (घोषित नहीं)

जुलाई २०१७ में लायंसगेट ने उसी काल्पनिक दुनिया के भीतर फ्रैंचाइज़ी का विस्तार करने के इरादे से बैलेरीना नामक स्पिन-ऑफ फिल्म के विकास की घोषणा की। टीम डाउनी के राइटर असिस्टेंट शे हैटन द्वारा लिखी गई फिल्म की कहानी एक युवती के इर्द-गिर्द घूमेगी, जिसे जॉन की ही तरह एक हत्यारे के रूप में पाला जाता है, और वह अपने परिवार को मारने वाले हिटमैन से बदला लेती है। बेसिल इवानीक अपने थंडर रोड फिल्म्स बैनर के तहत निर्माता के रूप में काम करेंगे।

टेलीविज़न

जून २०१७ में, यह घोषणा की गई कि चाड स्टेल्स्की और लेखक डेरेक कोलस्टैड, जॉन विक फिल्मों के पात्रों और सेटिंग के आधार पर लायंसगेट के लिए एक टेलीविज़न शृंखला विकसित कर रहे थे, जिसका शीर्षक अस्थायी रूप से द कॉन्टिनेंटल था। कथित तौर पर शृंखला हिटमैन और हत्यारों के लिए होटल के सुरक्षित आश्रय पर केंद्रित है, जो फिल्मों में दिखाई देती है। उस वर्ष बाद में यह बताया गया कि रीव्स टीवी शो के लिए जॉन विक के रूप में अपनी भूमिका को फिर से दोहराएंगे। उसी महीने यह घोषणा भी की गई कि यह टेलीविज़न शृंखला फिल्म शृंखला का प्रीक्वल होगी।
जनवरी २०१८ में, शृंखला का आदेश दिया गया था, और इसका प्रीमियर स्टार्ज़ नेटवर्क पर किया जाएगा। क्रिस कॉलिन्स श्रृंखला के लिए कार्यकारी लेखक और श्रोता के रूप में काम करेंगे, जबकि डेविड लीच, कियानू रीव्स और चाड स्टेल्स्की शृंखला का निर्माण करेंगे। स्टेल्स्की पायलट एपिसोड को भी निर्देशित करेंगे। स्टार्ज़ के सीईओ, जेफरी हिर्श ने बाद में पुष्टि की कि टेलीविजन शृंखला एक प्रीक्वल होगी जिसकी घटनाएं फिल्मों से पहले होती है।

वीडियो गेम

डकैती आधारित वीडियो गेम प्लेडे २ में विक एक आधिकारिक रूप से लाइसेंस प्राप्त पात्र है। तीसरी फिल्म के रिलीज़ होने से एक दिन पहले, इसके नौवें सीज़न के लॉन्च पर विक की थीम के एलिमेंट्स को फ़ोर्टनाइट बैटल रॉयल में जोड़ा गया था।
जॉन विक क्रॉनिकल्स, कॉन्टिनेंटल होटल में स्थापित एक वर्चुअल रियलिटी गेम, ९ फरवरी २०१७ को जारी किया गया था। इसमें खिलाड़ियों को जॉन विक के रूप में असंख्य अस्त्रों का प्रयोग कर होटल के अंदर कई लक्ष्यों की हत्या करनी होती है।
जॉन विक हेक्स को मई २०१९ में माइक बिटेल द्वारा विकसित और लॉयन्सगेट गेम्स द्वारा प्रकाशित करने के लिए एक टर्न-आधारित सामरिक भूमिका निभाने वाले खेल के रूप में घोषित किया गया था। खेल में विरोधियों को हराने के लिए कौशल की अपनी सरणी का उपयोग करने के लिए विभिन्न अभियानों में खिलाड़ी विक का नियंत्रण करते हैं, और इसमें अन्य अभिनेताओं के साथ-साथ, इयान मैक्शेन और लांस रेडिक की आवाज़ों को अपनी फिल्मी भूमिकाओं को दोहराते हुए दिखाया जायेगा।

कॉमिक बुक्स

एक कॉमिक बुक मिनी-सीरीज़ २९ नवम्बर २०१७ को डायनामाइट द्वारा जारी की गई थी। यह ग्रेग पाक द्वारा लिखी गई थी, और इसे जियोवानी वाल्लेट्टा द्वारा तैयार किया गया था।